Papilysi vald
Papilysi vald (leedu keeles Papilio seniūnija) on 2. järgu haldusüksus (vald) Leedus Biržai rajooni territooriumil. Valla kirdeosa piirneb põhjas Lätiga. Valla pindala on 250 km². 2011. aasta seisuga elas seal 1986 inimest. Valla keskus on Papilysi alev (2011. aastal oli seal 236 elanikku). Vallamaja asub aadressil Rožių g. 20, vallavanem on Renas Čygas. Valla teine alev on Kupreliškis (2011. aastal oli seal 188 elanikku). Lisaks küladele on vallas ka arvukalt huutoreid.